การลองใช้วิธีอื่นเพื่อทำให้สีผมอ่อนลง การใช้สิ่งของในครัวเรือน
ถึงแม้แสงอาทิตย์สามารถทำให้ผิวของคุณไหม้เกรียมและเป็นสีแทน (สีเข้มขึ้น) แต่มันสามารถทำให้สีผมของคุณอ่อนลงได้ หนึ่งในวิธีที่ง่ายที่สุดในการทำให้สีผมอ่อนลงคือการใช้เวลาจำนวนมากกลางแดด คุณต้องทาครีมกันแดดเสมอและสวมเสื้อผ้าเพื่อปกป้องผิวไม่ให้ถูกแสงอาทิตย์ทำลาย   สิ่งที่ดีเกี่ยวกับแสงอาทิตย์คือคุณสามารถใช้มันอย่างเดียวหรือควบคู่กับการทำให้สีผมอ่อนลงด้วยวิธีอื่น ทาส่วนผสมที่กล่าวมาในบทความนี้ก่อนจะออกไปข้างนอกเพื่อให้แสงอาทิตย์ทำให้สีผมของคุณอ่อนลงเร็วขึ้น คุณจะต้องใช้วิตามินซีชนิดเม็ดเพื่อทำให้สีผมอ่อนลง บดวิตามินซีชนิดเม็ด 8-9 เม็ดจนเป็นผงและเติมลงในแชมพูที่ใช้ตามปกติ ใช้สระผมตามปกติและวิตามินซีจะช่วยทำให้สีผมค่อยๆ อ่อนลง   อีกทางเลือกหนึ่งคือคุณสามารถทำที่หมักผมด้วยวิตามินซี ใช้วิตามินซี 15 ถึง 20 เม็ดเพื่อบดเป็นผง จากนั้นจึงเติมลงในแชมพูป้องกันรังแคเพื่อผสมให้เข้ากัน ทาส่วนผสมบนผมให้ทั่วศีรษะ สวมหมวกคลุมอาบน้ำหรือห่อพลาสติกและทิ้งไว้ 1 ถึง 2 ชั่วโมง จากนั้นจึงล้างออก ถ้าคุณได้ลองทางเลือกทุกอย่างและไม่ได้ผลหรือผลลัพธ์ไม่คงทนมากพอจนคุณพอใจ คุณอาจจะต้องใช้ทางเลือกแบบมืออาชีพ ถ้าหากคุณมีผมสีเข้มและต้องการผลลัพธ์ที่ชัดเจนหรือถ้าหากคุณเคยย้อมผมที่บ้านหรือที่ซาลอน คุณจะต้องใช้บริการของช่างผมมืออาชีพ ผลิตภัณฑ์เปลี่ยนสีผมแบบมืออาชีพถูกผลิตแบบไม่เท่าเทียมกัน ผลิตภัณฑ์บางชนิดไม่มีน้ำยากัดสีผมหรือไฮโดรเจนเปอร์ออกไซด์และไม่มีแม้แต่สารเคมีที่เป็นอันตรายอื่นๆ ทางเลือกที่ดีที่สุดคือปรึกษาช่างผมหรือช่างเปลี่ยนสีผมมีอาชีพและใช้ทางเลือกที่ไม่ใช้น้ำยากัดสีผมที่ดีที่สุดเพราะผมของแต่ละคนแตกต่างกัน วิธีนี้ได้ผลกับผมที่ไม่เคยย้อมสีมาก่อน น้ำมะนาวดูเหมือนจะเป็นวิธีที่ได้รับความนิยมที่สุดในการทำให้สีผมอ่อนลงโดยไม่กัดสี มันจะให้ผลลัพธ์เป็นสีผมที่อ่อนลงเล็กน้อยถ้าคุณใช้มันทั่วทั้งศีรษะหรือเป็นสีผมไฮไลท์ถ้าหากคุณแต้มมันเป็นบางจุด คุณจะต้องใช้น้ำมะนาวแท้ น้ำมะนาวที่มาจากขวดก็สามารถใช้ได้แต่น้ำมะนาวที่คั้นสดใหม่จะได้ผลดีกว่า   ผสมน้ำมะนาวและน้ำในอัตราส่วนที่เท่ากัน เทส่วนผสมลงในขวดสเปรย์และสเปรย์บนผม สเปรย์ให้มากพอจนผมเปียกหมาด อีกทางเลือกหนึ่งคือเทส่วนผสมลงบนผมเปียกเมื่ออาบน้ำเสร็จและไม่ต้องล้างออก ไม่ว่าคุณจะเลือกใช้วิธีไหน สิ่งสำคัญในการทำขั้นตอนนี้คือนั่งกลางแดดในขณะที่ผมเปียกน้ำมะนาว รังสี UV จากแสงแดดจะช่วยเร่งปฏิกิริยาทำให้ผมสีอ่อน จำไว้ว่ามันไม่ใช่ความร้อนจากแสงแดดที่มีปฏิกิริยาตอบโต้กับน้ำมะนาว เพราะฉะนั้นการใช้ไดร์เป่าผมแทนการนั่งข้างนอกบ้านจะไม่ได้ผล   นั่งกลางแดดเพียง 30 ถึง 60 นาทีเท่านั้นและอย่าลืมทาครีมกันแดดบนผิวที่โดนแดดด้วย คุณควรใช้ครีมนวดเพิ่มเติมความชุ่มชื้นให้เส้นผมหลังจากที่คุณใช้ส่วนผสมนี้เพราะน้ำมะนาวมีค่าเป็นกรดสูง จำไว้ว่าวิธีนี้จะให้ผลลัพธ์เพียงเล็กน้อยเท่านั้น ลองทำวิธีนี้ 1 ครั้งต่อสัปดาห์เพื่อทำให้สีผมค่อยๆ อ่อนลง คาโมมายก็เหมือนน้ำมะนาวซึ่งเป็นวิธีที่ได้รับความนิยมในการทำให้สีผมอ่อนลง วิธีนี้ได้ผลดีที่สุดถ้าหากสีผมของคุณอ่อนอยู่แล้ว คุณจะไม่เห็นผลกับสีผมที่เข้มกว่าและไม่แนะนำให้ใช้กับเส้นผมที่เคยย้อมสีแล้ว หลังจากการใช้วิธีนี้คุณจะสังเกตสีทองอ่อนๆ และสีผมอ่อนลงจากสีบลอนด์ตามธรรมชาติของคุณ เริ่มด้วยการชงชาคาโมมายเข้ม คุณจะต้องใช้ชาประมาณ 5 ซองและแช่ในน้ำร้อน 3 ถ้วยเป็นเวลาประมาณ 30 นาทีหรือจนกว่าชาเย็นพอที่จะใช้บนศีรษะ   เมื่อชาเข้มได้ที่และเย็นตัวลง เทชา (อย่างน้อย 5 ช้อนโต๊ะ) ลงในขวดสเปรย์   ใช้ชาที่เหลืออีก 5 ช้อนโต๊ะเพื่อเติมในครีมนวดที่ใช้ประจำ ครั้งต่อไปที่คุณอาบน้ำและสระผม ใช้ชาคาโมมายแทนแชมพู เมื่อคุณล้างแชมพูออก เทครีมนวดหรือส่วนผสมของชาเพื่อเป็นครีมนวด ปล่อยทิ้งไว้ 2-3 นาทีก่อนที่จะล้างออก  ถ้าคุณมีเวลา ปล่อยให้ผมแห้งกลางแดดหลังจากที่คุณใช้แชมพูและครีมนวดกับชาคาโมมายล์ อีกทางเลือกคือสเปรย์ชาคาโมมายล์ลงบนผมแห้งและไปอยู่กลางแดด น้ำผึ้งเป็นสสารที่ดีเยี่ยม นอกเหนือจากความสามารถในการทำให้สีผมของคุณอ่อนลงแล้ว น้ำผึ้งยังสามารถใช้ในทางการแพทย์เพราะมีคุณสมบัติต่อต้านเชื้อแบคทีเรีย น้ำผึ้งประกอบไปด้วยไฮโดรเจนเปอร์ออกไซด์ปริมาณเล็กน้อยจึงสามารถทำให้สีผมอ่อนลงได้ ถ้าหากคุณไม่ต้องการใช้ไฮโดรเจนเปอร์ออกไซด์ คุณสามารถมองข้ามทางเลือกนี้ได้   ผสมน้ำผึ้งดิบ 1-2 ช้อนโต๊ะ (น้ำผึ้งที่ผ่านการพาสเจอร์ไรส์ตามท้องตลาดจะไม่ได้ผล) กับน้ำ 1 ถ้วย เทส่วนผสมนี้ลงบนผมเพื่อให้มันกระจายทั่วเท่ากัน เมื่อเทส่วนผสมนี้ลงบนผมแล้วปล่อยทิ้งไว้ประมาณ 1 ชั่วโมง  ครีมนวดทั่วไป — อีกทางเลือกหนึ่งของส่วนผสมระหว่างน้ำผึ้งและน้ำคือการเติมน้ำผึ้ง 1-2 ช้อนโต๊ะลงในครีมนวด จากนั้นจึงใช้ครีมนวดตามปกติ   ส่วนผสมระหว่างน้ำผึ้งและครีมนวด — ผสมน้ำผึ้งดิบเศษ 1 ส่วน 3 ถ้วยเข้ากับครีมนวดเศษ 1 ส่วน 4 ถ้วย ทำผมให้เปียกจากนั้นจึงเทส่วนผสมนี้ลงบนผม เทให้ทั่วเท่ากัน คุณสามารถใช้หวีเพื่อแปรงผมทั้งหมด สวมหมวกคลุมอาบน้ำ (หรือห่อพลาสติก) และเข้านอน สระผมเพื่อล้างส่วนผสมออกในตอนเช้าตามปกติ    น้ำผึ้ง + อบเชย + น้ำมันมะกอก — การเติมอบเชยลงในน้ำผึ้งจะช่วยเติมสีอันเดอร์โทนสีบลอนด์และแดงอุ่นๆ และน้ำมันมะกอกช่วยเติมความชุ่มชื้น ผสมน้ำผึ้งดิบ 1 ถ้วยเข้ากับน้ำ 2 ถ้วย เติมอบเชย 1 ช้อนโต๊ะและน้ำมันมะกอก 1 ช้อนโต๊ะ ผสมส่วนผสมให้เข้ากัน ทำผมให้เปียกจากนั้นจึงเทส่วนผสมนี้ลงบนผมให้ทั่วเท่ากัน สวมหมวกคลุมอาบน้ำและเข้านอน สระผมเพื่อล้างส่วนผสมออกในตอนเช้าตามปกติ เติมน้ำส้มสายชูขาว 2 ถ้วยลงในส่วนผสมของ น้ำผึ้ง + อบเชย + น้ำมันมะกอก แทนการใช้น้ำเปล่าและทำขั้นตอนที่เหลือแบบเดียวกัน คุณสามารถหาซื้อรูบาร์บที่ร้านขายของหรือซุปเปอร์มาร์เก็ตหรือคุณสามารถปลูกเองในสวน (รูบาร์บเติบโตง่ายในสวนและพบได้มากในสถานที่ที่มันสามารถขึ้นได้เอง)    หั่นรูบาร์บเศษ 1 ส่วน 4 ถ้วย เทรูบาร์บที่หั่นไว้แล้วลงในกระทะกับน้ำ 2 ถ้วย ตั้งกระทะบนเตาและทำส่วนผสมให้เดือด หลังจากที่ส่วนผสมเดือดแล้วปล่อยให้เย็นลง จากนั้นจึงกรองของเหลวออกจากกระทะลงในขวด ทาของเหลวบนเส้นผมและทิ้งไว้ 10 นาที จากนั้นจึงล้างออกด้วยน้ำ นอกเหนือจากการใช้น้ำมันมะกอกในส่วนผสมหลายอย่าง คุณยังสามารถใช้น้ำมันมะกอกตามลำพังอีกด้วย นอกจากความสามารถในการทำให้สีผมอ่อนลงแล้ว น้ำมันมะกอกยังเป็นตัวเพิ่มความชุ่มชื้นที่ดี    ทาน้ำมันมะกอกอย่างน้อย 2-3 ช้อนโต๊ะบนเส้นผม ปล่อยให้น้ำมันมะกอกซึมเข้าสู่เส้นผมอย่างน้อย 30 นาที สระผมเพื่อล้างน้ำมันมะกอกออกแล้วจึงจัดแต่งทรงผมตามปกติ เบกกิ้งโซดาสามารถใช้เป็นแชมพูและทำให้สีผมอ่อนลงได้ มันให้ผลลัพธ์เล็กน้อย เพราะฉะนั้นคุณจะต้องใช้วิธีนี้ทุกวันหรือทุกสัปดาห์เพื่อทำให้สีผมอ่อนลงจนกว่าคุณจะพอใจ อย่างไรก็ตาม คุณสามารถใช้เบกกิ้งโซดาเป็นแชมพูตามปกติ เพียงแต่เส้นผมของคุณจะมีสีอ่อนลงเด็กน้อย   ผสมเบกกิ้งโซดาประมาณเศษ 1 ส่วน 4 ถ้วยถึงเศษ 1 ส่วน 3 ถ้วยเข้ากับน้ำปริมาณเล็กน้อยจนสามารถผสมกันได้ ชโลมส่วนผสมบนเส้นผมแทนแชมพู ล้างส่วนผสมออกและใช้ครีมนวดตามปกติ น้ำส้มสายชูที่ทำจากแอปเปิ้ลไซเดอร์สามารถใช้ทำความสะอาดและทำให้สีผมอ่อนลงเช่นเดียวกับเบกกิ้งโซดา คุณสามารถใช้น้ำส้มสายชูที่ทำจากแอปเปิ้ลไซเดอร์เป็นประจำเพื่อล้างผมหลังจากที่คุณสระผมด้วยแชมพูแล้ว น้ำส้มสายชูที่ทำจากแอปเปิ้ลไซเดอร์ช่วยชะล้างสารเคมีจากผลิตภัณฑ์จัดแต่งทรงผมที่สะสมบนเส้นผม    ผสมน้ำส้มสายชูที่ทำจากแอปเปิ้ลไซเดอร์เศษ 1 ส่วน 4 ถ้วยเข้ากับน้ำ 1 ถ้วย ใช้แชมพูและครีมนวดตามปกติ จากนั้นจึงเทส่วนผสมน้ำส้มสายชูที่ทำจากแอปเปิ้ลไซเดอร์ลงบนเส้นผม ปล่อยทิ้งไว้ 20 นาทีแล้วล้างออกด้วยน้ำ คุณสามารถใช้อบเชยร่วมกับส่วนผสมอื่นหรือใช้เพียงอย่างเดียวเพื่อทำให้สีผมอ่อนลง สิ่งที่ดีเกี่ยวกับอบเชยคือมันมีกลิ่นหอมด้วย   ผสมอบเชยผง  3-4 ช้อนโต๊ะลงในครีมนวดปริมาณเดียวกัน  เทส่วนผสมลงบนผมอย่างทั่วเท่ากัน ใช้หวีเพื่อให้กระจายไปทั่วทั้งศีรษะ    สวมหมวกคลุมอาบน้ำหรือห่อพลาสติกและเข้านอน   ใช้แชมพูและครีมนวดในตอนเช้าตามปกติ ถ้าหากคุณเคยใช้เวลาทั้งฤดูร้อนว่ายน้ำในทะเล คุณจะรู้ว่าน้ำเกลือคือวิธีที่ดีในการทำให้สีผมอ่อนลง ถึงแม้ว่าคุณไม่ได้อยู่ใกล้ทะเลแต่คุณยังสามารถใช้น้ำเกลือเพื่อทำให้สีผมอ่อนลงได้ที่บ้าน    ผสมเกลือ 1 ส่วนเข้ากับน้ำ 5 ส่วน เทส่วนผสมลงบนผมและทิ้งไว้อย่างน้อย 15 นาที ล้างออกด้วยน้ำสะอาด อีกหนึ่งทางเลือกคือผสมเกลือทะเลครึ่งถ้วยเข้ากับน้ำปริมาณเล็กน้อยจนสามารถผสมกันได้ เทส่วนผสมลงบนผมเปียกหมาดและนั่งตากแดดสักพัก จากนั้นจึงล้างผมออก
ใช้แสงอาทิตย์เพื่อทำให้สีผมอ่อนลงตามธรรมชาติ. ลองใช้วิตามินซีเพื่อทำให้สีผมอ่อนลง. ใช้ผลิตภัณฑ์สำหรับทำให้สีผมอ่อนลง. ลองใช้น้ำมะนาวเพื่อทำให้สีผมอ่อนลง. ใช้ชาคาโมมายล์เพื่อทำให้สีผมอ่อนลง. ลองใช้น้ำผึ้งเพื่อทำให้สีผมอ่อนลง. ทำน้ำยาทำให้สีผมอ่อนลงด้วยรูบาร์บ. ทาน้ำมันมะกอกเพื่อทำให้สีผมอ่อนลง. ใช้เบกกิ้งโซดาเพื่อทำให้สีผมอ่อนลง. ทำน้ำยาทำให้สีผมอ่อนลงด้วยน้ำส้มสายชูที่ทำจากแอปเปิ้ลไซเดอร์. ใช้อบเชยเพื่อทำให้สีผมอ่อนลง. ใช้เกลือเพื่อทำให้สีผมอ่อนลง.
https://www.wikihow.com/Lighten-Your-Hair-Without-Bleach https://www.wikihow.com/Lighten-Your-Hair-Without-Bleach
Trying Alternative Hair Lightening Tricks Using Items From Your Pantry